Acer obtusatum

Acer obtusatum er en lønneart. Den står nært italialønn (Acer opalus) og regnes ofte som en underart eller varietet av den.

Den er et opptil 15 m høyt tre. Bladene skiller seg fra italialønn ved å være litt større og ha mer avrundede og korte lapper. Bladranden er bølgende med noen få tenner, eller kan være nesten hel. Undersiden av bladet er håret. Blomster og frukt er som hos italialønn.

Acer obtusatum vokser i kratt og skogkanter 400–1700 moh. i fjellene i det sentrale middelhavsområdet. Den forekommer i Italia, vestlige Balkan, Algerie og på Korsika og Sicilia.

Litteratur

Eksterne lenker 
 

Lønneslekten